Spirochaete
Spirochaete arba spirochetos – Spirochaetes tipo bakterijos, turinčios dvigubą membraną ir ilgas, į spiralę susuktas ląsteles. Spirochetos gamtoje yra chemoheterotrofai, jų ilgis būna nuo 3 iki 500 µm, o skersmuo – nuo 0,09 iki 3 µm. Spirochaetes tipo bakterijos nuo kitų tipų bakterijų yra atskiriamos žiuželio padėtimi, kuris eina išilgai tarp bakterijos vidinės ir išorinės membranos. Žiuželis sukelia sukimo judesį, kuris leidžia bakterijai judėti aplinkui. Dauguma spirochetų yra laisvai gyvenančios ir anaerobinės, tačiau yra ir parazitinių rūšių.